Lekkerste lekker – Positief
Positief	Uncategorized	 September 16, 2019 1 Minute
Wanneer dit voel asof die berge werk jou wil insluk en niks met mekaar wil balanseer nie en jy 3 weke laas ‘n hele nag deurgeslaap het, wat maak jy? Jy gaan haal jou kleindogter op ‘n Vrydag-middag om te kom kuier en oorslaap en jy geniet die kosbaarste tyd. Dit help natuurlik ook nie dat die vistenk ‘n helse lek opgedoen het en nie een van die werkers iets daarvan weet nie. So dan haal jy maar visse uit en tap water af en sort die goeters uit, so op ‘n Vrydag-aand. Natuurlik help die 2 jarige net van die wal af tot reg in die sloot, maar so what?
Saterdag-oggend moet die ouma haarself en 2 jarige regkry, want dis die ander 2 jarige se skoolkonsert en ek is al klaar talle kere vermaan dat ek nie (weer) mag laat wees nie. Daar aangekom (vroeg, vir ‘n slag, dankie Grim) lag ons te lekker vir die kleuterskool babas en kindertjies se dansery op die verhoog, op ‘n stadium was ek skoon bewoë oor die allimintige voorreg om daar te kan wees. Ek het geen idee hoe die juffrou daai klomp woelwaters agter die verhoog stil gehou het nie, ek is doodseker daar is ‘n hele klomp lekkergoed uitgedeel, want to die konsert verby is, kom klein Z nog steeds nie stilstaan nie. ek wou nog groet, maar sy het vir my en M een kyk gegee en oplaas verklaar “Ek my ouma kuier”, haar ma wou nog keer, maar sy wou net niks weet nie. So is ek met 2 2-jariges terug plot toe. Na ‘n uur se gespeel buite, kon ek hulle vir 1 minuut kry om te cheese vir die kamera:
Hoe kry mens hulle om altwee gelyk te “cheese”?
Vanoggend toe ek by die huis uitstap, roep die werker my. Ons tweede lammetjie is gebore.
Joh, bokke is nie baie goeie ma’s nie. Dis omtrent ‘n stryd om haar te maak stilstaan sodat die baba kan drink. Wanneer hulle mekaar eers “gevind” het, is hulle onafskeidbaar, maar al ons bokke is nog jonk, so hulle is eerste keer mammas.
Nog steeds, lekkerste lekker
Gepubliseer September 16, 2019
Previous Post Granny gumboots
Next Post Isis, Eros en die swart hond
12 thoughts on “Lekkerste lekker”
September 16, 2019 om 9:20 vm
Ag dis dierbaar…..die twee “cheesebekkies!” En natuurlik bokkielam ook!
September 16, 2019 om 10:26 vm
Skatkis vol rykdom daai gesiggies en vrolikheid! Sterkte met die jong mammas en die nuwe bybies!
September 16, 2019 om 10:38 vm
Jy is ń regte plaasvrou!💃 Daarby ook die oulikste ouma. Daardie twee lyk opvreetbaar, Positief.
September 16, 2019 om 12:16 nm
Hulle moes gebad word net hierna, en nie ‘n halfuur later nie,lyk hulle weer net so
September 16, 2019 om 12:28 nm
Dierbare fotos van al jou lammetjies. Dit lyk asof die twee dametjies groot vriende is.
September 16, 2019 om 12:38 nm
Hulle verskil net 6 maande en my 2 dogters is lekker vriende, so die kleintjies ook
September 16, 2019 om 12:34 nm
die vertel van bokke en lammietjies en kindertjies – sommer die lag en lekker en trots in elke woord voel 🙂 Ek CHEEESE saam vir dai mooie gesiggies. 😀
September 16, 2019 om 12:39 nm
Jongie, hulle is kosbaar verby, dankie vir die cheese
September 16, 2019 om 2:47 nm
Ai ouma, geniet jou kleingoed terdeë! 😊
September 16, 2019 om 6:29 nm
Hulle is opvreetbaar. Geluk met die 2de bokkie.
September 17, 2019 om 8:13 vm
Kosbaar verby. Jy is seker die lekkerste ouma ooit. Want jy het boonop ‘n plaas vol bokke en pret. Beste ding wat ons vir kinders kan gee. Vryheid en speeltyd.
September 18, 2019 om 11:00 vm